คำอธิบายสรุปสาระสำคัญ
ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไข
การให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกรในเขตปฏิรูปที่ดิน
(ฉบับที่ ๒) พ.ศ. ๒๕๖๗

หลักการ
เป็นการแก้ไขปรับปรุงระเบียบคณะกรรมการปฏิรูปที่ดินเพื่อเกษตรกรรม (คปก.) ว่าด้วยหลักเกณฑ์
วิธีการ และเงื่อนไขการให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกร
ในเขตปฏิรูปที่ดิน พ.ศ. ๒๕๕๔ และ (ฉบับที่ 2) พ.ศ. 2567 เพื่อรองรับผู้ได้รับโฉนดเพื่อการเกษตร หนังสือ
รับรองสิทธิการขอออกโฉนดเพื่อการเกษตร ผู้ที่ได้รับโอนกรรมสิทธิ์ตามสัญญาเช่าซื้อที่ดินให้เป็นผู้มีคุณสมบัติกู้ยืมเงินกองทุนการปฏิรูปที่ดินเพื่อเกษตรกรรม พร้อมทั้งปรับถ้อยคำเพื่อความชัดเจนยิ่งขึ้น
ระเบียบ คปก. ว่าด้วยหลักเกณฑ์ วิธีการ และเงื่อนไขการให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกรในเขตปฏิรูปที่ดิน (ฉบับที่ ๒) พ.ศ. ๒๕๖๗ ประกาศ ณ วันที่ 27 มีนาคม พ.ศ. 2567
ประกาศในราชกิจจานุเบกษา เมื่อวันที่ 11 เมษายน 2567 เล่ม ๑41 ตอนพิเศษ 104 ง มีผลใช้บังคับนับตั้งแต่
วันถัดจากวันประกาศในราชกิจจานุเบกษาเป็นต้นไป (วันที่ 12 เมษายน 2567) 

สรุปสาระสำคัญ
1. เพิ่มเติมคุณสมบัติสำหรับผู้มีสิทธิกู้ยืมเงินกองทุน ให้ครอบคลุมถึงเกษตรกรผู้ได้รับโฉนด
เพื่อการเกษตร หนังสือรับรองสิทธิการขอออกโฉนดเพื่อการเกษตร ผู้ที่ได้รับโอนกรรมสิทธิ์ตามสัญญาเช่าซื้อที่ดิน
ให้เป็นไปตามระเบียบกู้ยืมเงินกองทุนฯ พ.ศ. ๒๕๕๔ และ (ฉบับที่ 2) พ.ศ. 2567 พร้อมปรับถ้อยคำให้ชัดเจนครอบคลุมเกษตรกรผู้ได้รับที่ดินทุกประเภทตามระเบียบ คปก. ว่าด้วยหลักเกณฑ์ วิธีการ และเงื่อนไขในการคัดเลือกและจัดที่ดินให้แก่เกษตรกร การโอนหรือตกทอดทางมรดกสิทธิการเช่าหรือเช่าซื้อ และการจัดการทรัพย์สินและหนี้สินของเกษตรกรผู้ได้รับที่ดิน พ.ศ. 2564 และที่แก้ไขเพิ่มเติม 
2. ปรับปรุงคุณสมบัติสถาบันเกษตรกรผู้มีสิทธิกู้ยืมเงินกองทุน จากเดิม ข้อ ๖ ผู้มีสิทธิกู้ยืมตามระเบียบนี้ต้องเป็นสถาบันเกษตรกรซึ่งมีสมาชิกที่ได้รับ ส.ป.ก. ๔ - ๐๑ ไม่ตํ่ากว่าร้อยละ ๖๐ ของจํานวนสมาชิกทั้งหมด ออก
โดยมุ่งเน้นให้สถาบันเกษตรกรที่อยู่ในเขตดำเนินการปฏิรูปที่ดิน สามารถเข้าถึงแหล่งเงินทุนของ ส.ป.ก. ได้ ซึ่งจะส่งผลต่อเกษตรกรในเขตปฏิรูปที่ดินได้อย่างกว้างขวาง
3. เพิ่มเติมหลักประกันสัญญาให้ครอบคลุมหนังสือแสดงสิทธิของ ส.ป.ก. ทุกประเภท ประกอบด้วย
3.1 หนังสืออนุญาตให้เข้าทำประโยชน์ในเขตปฏิรูปที่ดิน 
3.2 โฉนดเพื่อการเกษตร
3.3 หนังสือรับรองสิทธิการขอออกโฉนดเพื่อการเกษตร 
3.4 สัญญาเช่าที่ดินเพื่อเกษตรกรรม
3.5 สัญญาเช่าซื้อที่ดินเพื่อเกษตรกรรม
3.6 เอกสารสิทธิตามประมวลกฎหมายที่ดินที่ได้รับโอนกรรมสิทธิ์ตามสัญญาเช่าซื้อที่ดินเพื่อเกษตรกรรม


วิภาวดี/จัดทำ
จรรยา/ตรวจ
20 สิงหาคม 2569

